ועדת הפנים והגנת הסביבה, כנסת 20, פרוטוקול מספר 746, 2018-11-15 19:08

יואב קיש: אני פותח את דיון ועדת הפנים והגנת הסביבה בנושא הצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018.

יואב קיש: אנחנו בסיום ההכנה לקריאה שנייה ושלישית.

יואב קיש: הייתה לנו טענת נושא חדש שהגישה חברת הכנסת יעל כהן-פארן וחבר הכנסת טלב אבו ארער שהצטרף לטענה שלה.

יואב קיש: אני מקריא את החלטת ועדת הכנסת לגבי הנושא החדש.

יואב קיש: "ועדת הכנסת דנה בישיבתה היום בפנייתך בדבר טענת נושא חדש לפי סעיף 85 לתקנון הכנסת שהועלתה על ידי חברי הכנסת יעל כהן-פארן וטלב אבו ארער בעת הדיון בוועדת הפנים והגנת הסביבה בהצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018.

יואב קיש: פ/4135.

יואב קיש: והחליטה כי הנושאים הנטענים אינם מהווים נושא חדש".

יואב קיש: זאת אומרת שכרגע להבנתי אנחנו סיימנו את טענות הנושא החדש ודחינו את כל ההסתייגויות.

יואב קיש: דרך אגב, מיקי, לך לא הייתה הסתייגות וגם לא צורפת להסתייגויות.

יואב קיש: הדיון הסתיים.

יואב קיש: אני מבין שיש לכם טענות לגבי לוחות הזמנים של הדחיות.

יואב קיש: אתה מוזמן לשטוח את טענותיך, חבר הכנסת מיקי לוי.

מיקי לוי: יש גבול גם לניצול הכוח שניתן ליושב ראש.

מיקי לוי: הישיבה הזאת מתגלגלת כבר כמה וכמה שעות.

יואב קיש: מתי אתה הגעת לישיבה?

מיקי לוי: זה לא רלוונטי.

יואב קיש: היא מתגלגלת כי היו בה אירועים.

יואב קיש: אתה לא היית כאן.

מיקי לוי: נקבעה הצבעה.

מיקי לוי: נקבעו שתי הצבעות אחרי ועדת הכנסת.

מיקי לוי: בשתי ההצבעות אתה לא עמדת בזמנים, לא כיבדת אותנו.

יואב קיש: לא.

יואב קיש: אני אדייק.

יואב קיש: אתה טועה.

יואב קיש: בהצבעה בשעה 17:45 היה כאן חבר הכנסת אורי מקלב ורציתי להצביע והיינו מעבירים.

יואב קיש: אז ביקשה חברת הכנסת יעל כהן-פארן, משום מה הייתה צריכה ללכת לשירותים, ואיך שהיא הלכה לשירותים חזר חבר הכנסת מיקי לוי.

יעל כהן-פארן: זה מה שעצבן אותך?

יואב קיש: גם אני יודע לעשות משחקים.

יואב קיש: גם האופוזיציה יודעת.

יואב קיש: יכולתי להצביע ולסיים.

יעל כהן-פארן: אתם התעכבתם ליד החדר שלך.

יואב קיש: אתה לא היית כאן בזמן לישיבה ההיא ואני חיכיתי בשבילך, בעצם בלי לדעת.

יעל כהן-פארן: לא היה לכם רוב.

יעל כהן-פארן: על מה אתה מדבר?

יואב קיש: מקלב בא לפני מוזס.

יואב קיש: מקלב היה כאן.

יואב קיש: אני אגיד לך יותר מזה.

יואב קיש: היה כאן חבר הכנסת מקלב ורצינו להיכנס להצביע.

טלב אבו עראר: השירותים לא לפרוטוקול.

יואב קיש: לא לפרוטוקול.

יואב קיש: אבל את התרגילים של האופוזיציה, אני מכבד.

יעל כהן-פארן: אתה לומד.

יעל כהן-פארן: עוד מעט אתה באופוזיציה.

יואב קיש: חבר הכנסת לוי, אתה לא היית כאן בשעה 17:45 עת עשינו את הישיבה הראשונה.

יואב קיש: גם חברת הכנסת יעל כהן-פארן לא הייתה בזמן.

יעל כהן-פארן: הייתי בזמן.

יואב קיש: ידעתי שהיא רוצה להצביע ולכן כשהגיע חבר הכנסת מקלב ואמר שנצביע, אמרתי לו שחברת הכנסת יעל כהן-פארן לא כאן.

טלב אבו עראר: לאן הוא הגיע?

יואב קיש: הוא היה כאן.

יעל כהן-פארן: הוא לא היה כאן.

יואב קיש: היינו כאן.

יואב קיש: היה כאן בחוץ.

טלב אבו עראר: לכאן הוא לא נכנס.

יואב קיש: אתה צודק.

יואב קיש: לכאן הוא לא נכנס.

יואב קיש: היינו במסדרון.

יואב קיש: מקלב הגיע לכאן, לא לחדר אלא היינו כאן בחוץ עם חברת הכנסת נורית קורן.

יואב קיש: אני ראיתי שחברת הכנסת יעל כהן-פארן לא נמצאת ואני ידעתי שחשוב לה להצביע על הצעת החוק הזאת, ואז פנה אלי חבר הכנסת מקלב ואמר שהוא צריך ללכת ויבוא מוזס במקומו.

טלב אבו עראר: מה אתה מתכוון לעשות עכשיו?

יואב קיש: רגע.

מיקי לוי: שכונות מגורים בעיר דוד.

מיקי לוי: זהו.

מיקי לוי: זאת הפרשנות.

מיקי לוי: אתם מרשים לי לדבר?

יואב קיש: בבקשה.

מיקי לוי: מחר לצורך העניין יגישו למשל תכניות ויאמרו שמרימים בניין ולמטה משאירים אוורור, כדי לא לפגוע בעתיקות, ומרימים אותו לגובה של שלוש קומות.

מיקי לוי: זאת המשמעות.

יעל כהן-פארן: כן.

יעל כהן-פארן: זו המשמעות.

מיקי לוי: המשמעות היא לכסח או לחרב את הפארק הלאומי.

יואב קיש: מה פתאום?

מיקי לוי: זאת המשמעות.

יואב קיש: מיקי, אתה מטעה אותו.

טלב אבו עראר: זה בדיוק כך.

טלב אבו עראר: זה המצב.

יואב קיש: אתה מטעה אותו, חבל.

יואב קיש: תן להם לחיות.

יואב קיש: אנחנו רוצים לתת להם לחיות.

יואב קיש: אם הם צריכים להקים גן ילדים, הם יוכלו להקים גן ילדים.

מיקי לוי: בתוך עיר דוד, בתוך הפארק הלאומי.

יואב קיש: הם חיים שם.

יואב קיש: הגן בא לעיר.

יואב קיש: הגן בא אליהם.

יואב קיש: הגן בא לשכונה.

יואב קיש: כך קוראים לחוק הזה.

קריאה: הם באו אחרי הגן.

יואב קיש: אני אתן לך את סמוטריץ שידבר אתך על 3,000 שנים ואז תגידי לי מה בא קודם.

יואב קיש: אני בדיון עם חבר הכנסת מיקי לוי.

טלב אבו עראר: למי אתה מחכה עכשיו?

יואב קיש: אני מחכה לחבר הכנסת מיקי לוי.

טלב אבו עראר: אתה מחכה לחברים שלך.

יואב קיש: ברור שהם מגיעים עוד רגע.

טלב אבו עראר: מאיפה הם מגיעים?

טלב אבו עראר: מהשמיים?

טלב אבו עראר: הם לא יגיעו.

יואב קיש: מהשמיים.

יואב קיש: אני אדם מאמין בקדוש ברוך הוא.

יואב קיש: חבר הכנסת מיקי לוי, אתה עדיין בשיחה?

יואב קיש: סיימת.

יואב קיש: אני חוזר לעניין בו התחלנו לדבר.

יואב קיש: אני אומר לך שחבר הכנסת אורי מקלב היה כאן ברבע ל-, בזמן של רבע ל-6 לא הייתה כאן חברת הכנסת יעל כהן-פארן.

יואב קיש: אני יכולתי להיכנס ולהצביע על הראש שלה אבל אני כיבדתי את בקשתה.

יואב קיש: אמרתי שאולי יצליחו להביא עוד חברי כנסת מהאופוזיציה, בואו נראה איך הם מאתגרים אותי, ואכן אז הגיע חבר הכנסת מיקי לוי.

יואב קיש: יפה, התרגיל הצליח ואנחנו דחינו את הישיבה.

יעל כהן-פארן: אלה היו שתי שניות.

יעל כהן-פארן: אתה לא היית בחדר.

יואב קיש: הייתי כאן עם מקלב כדי להיכנס.

יעל כהן-פארן: היית ליד החדר שלך.

יואב קיש: יצאתי החוצה בדרך להיכנס עם מקלב ואז ביקשת.

יואב קיש: אני אומר לחבר הכנסת מיקי לוי שמה שהיה באירוע הזה, זה העניין הזה.

יואב קיש: לגבי הטענה לחוק עצמו, מה שאתה אומר.

יואב קיש: אני חושב שעשינו כאן

יואב קיש: חוק מאוד מדוד שמאפשר שני דברים.

יואב קיש: הוא מאפשר לאותם בנייני מגורים שנמצאים שם גם באמת לחיות ולהתפתח.

יואב קיש: דוד, הייתי רוצה שתשמע.

יואב קיש: אומר חבר הכנסת מיקי לוי שאתם תבנו בנייני שבע קומות ותהרסו.

מיקי לוי: לא אמרתי שבע קומות.

מיקי לוי: אמרתי שיש סכנה עם החוק הזה שיבנו על הגן הלאומי, על עיר דוד.

מיקי לוי: עיר דוד יקרה לי.

מיקי לוי: לדוד היא בטח יקרה יותר, הוא נתן את הנשמה שלו שם ואנחנו מכירים 25 שנים.

מיקי לוי: לא הייתי נזעק לכך.

מיקי לוי: אני ממש מתפלא על החוק הזה.

מיקי לוי: יש היום אפשרות גם להתרחב ולהתפתח.

מיקי לוי: החוק הזה פורץ את כל העסק.

מיקי לוי: זה היה על הראש שלנו ואני כועס מאוד.

יואב קיש: תודה.

יואב קיש: אני עובר להצבעה על החוק.

תומר רוזנר: עם שלושת התיקונים שהוועדה קיבלה.

יואב קיש: עם שלושת התיקונים שהוועדה קיבלה בנוסח הקודם.

יואב קיש: מי בעד אישור הצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018?

יואב קיש: מי נגד?

יואב קיש: מי נמנע?

יואב קיש: בעד – 5

יואב קיש: הצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018 נתקבלה.

יואב קיש: הצעת החוק נתקבלה.

יואב קיש: אני קובע רביזיה לעוד חצי שעה מעכשיו.

יואב קיש: בשעה 19:45, רביזיה.

יואב קיש: תודה.